Ebere Orji

**Ebere Orji** (an haife ta a ranar 23 ga watan Disamba a shekara ta 1992) 'yar wasan ƙwallon ƙafa ce ta ƙasar Najeriya  a halin yanzu tana taka leda a Sundsvall DFF a  Elitettan Sweden. Ta taba taka leda a kungiyoyi da yawa a Najeriya, Sweden da Hungary  amma musamman tayi wasa Ferencváros a  Női NB I na Hungary da   Rivers angels a cikin ƙasarta a gasar Premier ta Mata ta Najeriya. Ta kuma wakilci Najeriya a matakin ƙasa da ƙasa a matsayin ƙungiyar a gasar cin kofin duniya ta mata ta FIFA a shekarar 2011, da kuma gasar cin kofin duniya na 'yan ƙasa da shekara 20 da 'yan ƙasa da shekaru 17.

## Aikin kulob/ƙungiya
Tare da Rivers angels, ta taba zira kwallaye uku  hat-trick a kulob ɗin COD United Ladies a nasarar 6-1 akan hanyarsu ta ƙarshe ta lashe gasar cin kofin Federation a shekara ta 2014.  

A cikin shekarar 2015 tare da Ferencváros, ta lashe gasar zakarun Hungary (Női NB I) da Kofin Hungarian. A cikin kakar 2016 zuwa 2017, Orji ta ƙare a matsayin wanda ta fi zira kwallaye a Női NB I da kwallaye 27. 

A cikin shekarar 2019 Orji ta kuma lashe kambin Elitettan tare da Umeå IK, inda ta zira kwallaye 11 a wasannin gasar 26.

## Ayyukan kasa
A lokacin da take da shekaru 15, Orji ta fara buga wasanta na farko a duniya  ga mata 'yan Najeriya 'yan ƙasa da shekaru 17 a gasar cin kofin duniya na mata na 'yan ƙasa da shekaru 17 a shekara ta 2008 a wasan da suka doke Koriya ta Kudu da ci 2-1 a matakin rukuni.  Orji ta ci kwallonta ta farko ta ƙasa da ƙasa a 'yan kasa da shekaru  a gasar daya tak a wasan da suka tashi 2–2 da Brazil.  Kwanaki 17 bayan  Brazil, ta korosu a gasar Orji ta sake wakiltar Najeriya, a wannan karon a matakin kasa da 20 a gasar cin kofin duniya ta mata 'yan kasa da shekaru 20 na shekarar 2008. Orji ta zura kwallo a wasanta na  farko a kungiyar a wasan da suka tashi 1-1 da Ingila sannan kuma ta ƙara zura kwallaye biyu yayin da Falconets ta yi waje da ita a wasan daf da na kusa da karshe a hannun Faransa da ci 2-3. 

Shekaru biyu bayan haka, an sake kiran Orji zuwa tawagar 'yan kasa na shekara 20 a gasar cin kofin duniya ta mata ta U-20 na shekarar 2010 kuma ta sami babban nasara a cikin tawagar da ta fitar da zakarun Amurka a wasan kusa da na ƙarshe kuma a ƙarshe ta kai wasan ƙarshe na gasar cin kofin duniya. Gasar da aka yi rashin nasara da ci 2-0 a hannun Jamus mai masaukin baki.  Orji ta taba kasancewa a kungiyar kuma ta zura kwallaye biyu a gasar, sau ɗaya ne kaɗai kwallo daya tilo a wasan da Najeriya ta doke Colombia.

Orji ta fara bugawa Najeriya wasa a wasan sada zumunta da Jamus, amma bayan mintuna 29 aka sauya ta, sannan Najeriya ta sha kashi da ci 8-0. 

Orji na cikin tawagar 'yan wasan Najeriya da suka lashe gasar cin kofin Afirka ta mata a shekarar 2010.  Ta kuma fitowa a gasar cin kofin matan Afirka ta shekarar 2012. 

Ta fara wasa a gasar cin kofin duniya ta zo a gasar cin kofin duniya ta mata na shekara ta 2011, wanda ta fara a duk wasanni uku na rukuni. Najeriya ta ƙasa tsallakewa zuwa matakin rukuni na gaba.

A cikin shekarar 2012, Orji ta sake wakiltan 'yan kasa da shekaru 20 a gasar cin kofin duniya na mata na U-20 na shekarar 2012, ta bayyana a matsayin mai maye gurbi a duk wasannin Najeriya har sai da Amurka ta fitar da su a wasan kusa da na karshe. Orji ta buga wasanni 15 a Najeriya ‘yan ƙasa da shekara 20 tsakanin shekara ta 2008 zuwa 2012, inda ta ci kwallaye 5.

## Girmamawa

### Kulob/ƙungiya

; Delta Queens

* Gasar Premier Matan Najeriya : Wanda ya lashe 2009
* Kofin Aiteo : Wanda ya ci 2009

; Rivers Angels

* Gasar Premier Matan Najeriya : Wanda ya lashe gasar a shekara ta 2010 zuwa 2014
* Kofin Aiteo : Wanda ya ci a shekara ta  2010, da shekara ta 2011, da kuma shekara ta 2012

; Ferencváros

* Női NB I : Nasara 2015zuwa 2016
* Női NB I : Wanda ya zo na biyu 2016zuwa 2017
* Nöi Magyar Kupa: Nasara 2015 zuwa 2016 da kuma 2017

; Imea IK

* Elitettan : Mai nasara 2019

### Ƙasashen Duniya

; Najeriya U-20

* Gasar cin kofin duniya ta mata ta U-20 : ta zo na biyu a shekara ta 2010

; Najeriya

* Gasar Cin Kofin Mata ta Afirka : Wanda ya ci nasara a shekara ta 2010

## Manazarta

## Hanyoyin haɗi na waje

* 
* 
* Goal.com profile